Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Vokietijos paraiška „EGF/2013/003 DE/First Solar“) /* COM/2013/0706 final */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2013 m. balandžio 12 d. Vokietija pateikė paraišką „EGF/2013/003 DE/First Solar“ dėl finansinės paramos iš EGF, nes iš Vokietijos įmonės „First Solar Manufacturing GmbH“ atleista daug darbuotojų. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2013/003 Valstybė narė || Vokietija 2 straipsnis || a) Pagrindinė įmonė || „First Solar Manufacturing GmbH“ Tiekėjai ir tolesnės gamybos grandies įmonės || 0 Ataskaitinis laikotarpis || 2012 11 15–2013 03 15 Prie individualių poreikių pritaikytų paslaugų teikimo pradžia || 2013 01 01 Paraiškos data || 2013 04 12 Atleistų darbuotojų skaičius ataskaitiniu laikotarpiu || 959 Atleistų darbuotojų skaičius prieš ataskaitinį laikotarpį ir po jo || 285 Bendras remtinų atleistų darbuotojų skaičius || 1 244 Atleistų darbuotojų, pasinaudosiančių priemonėmis, skaičius || 875 Prie individualių poreikių pritaikytoms paslaugoms skirtos lėšos, EUR || 4 375 715 EGF paramai įgyvendinti skirtos lėšos[3], EUR || 235 000 EGF paramai įgyvendinti skirtos lėšos, proc. || 5,1 Visa suma, EUR || 4 610 715 EGF parama, EUR (50 proc.) || 2 305 357 1. Paraiška Komisijai pateikta 2013 m. balandžio 12 d., o papildoma informacija teikta iki 2013 m. rugpjūčio 14 d. 2. Paraiška atitinka Reglamento (EB) Nr. 1927/2006 2 straipsnio a punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos 3. Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Vokietija teigia, kad įmonė „First Solar“ yra 1999 m. įkurta JAV įmonė, kurios tikslas – gaminti saulės energiją ir prisidėti prie ekologiškesnio elektros gamybos modelio. 2007 m. minėta įmonė įkūrė du filialus Vokietijoje, Frankfurte prie Oderio ir pradėjo ten gaminti saulės modulius. 2011 m. kainos sumažėjo apie 40 proc. palyginti su ankstesniais metais, todėl įmonė nusprendė, kad Frankfurtas prie Oderio nebėra tinkama gamybos vieta. Dėl to 2012 m. vyko derybos dėl socialinio plano ir dėl dviejų gamyklų uždarymo 2013 m., darbuotojus atleidžiant sausio 1 d.– birželio 1 d. 4. Įmonė „First Solar Manufacturing GmbH“ yra tik viena iš daugelio Europos saulės energijos gamybos įmonių, kurios tapo nemokios, visiškai arba iš dalies nutraukė gamybą ar per pastaruosius kelerius metus (2010–2012) buvo parduotos Kinijos investuotojams[4]. Remiantis 2011 m. fotovoltinės energijos tvaraus augimo indeksu (Photovoltaic Sustainable Growth Index)[5], visų 33 tyrime dalyvavusių fotovoltinės energijos įmonių bendros pajamos išaugo 79 proc. nuo 21 mlrd. JAV dolerių iki 36 mlrd. JAV dolerių rinkoje, kurioje įrenginių skaičius išaugo 129 proc. Kinijos ir Taivano įmonės sugebėjo didinti savo pajamas greičiau nei Vokietijos ir JAV įmonės. Vokietijos įmonių rinkos dalis ir toliau mažėjo. Ketverius metus didėjusi JAV įmonių rinkos dalis ėmė mažėti. Todėl Kinijos pajamos 2005–2011 m. išaugo nuo 11 proc. iki 45 proc., o Vokietijos pajamos sumažėjo nuo 64 iki 21 proc. Vienintelė ES valstybė narė, kurios gamyba yra pakankamai didelė, kad būtų paminėta, yra Ispanija (1 proc.). 5. Kinija sukūrė didžiulį perteklinį saulės modulių pajėgumą, kurio negali absorbuoti nei jos vartotojai, nei pasaulio rinka; be to, visame pasaulyje sumažėjo paklausa, todėl krito kainos. Dėl Kinijos gamintojams teikiamos vietinės finansinės paramos ir dėl dabartiniame Kinijos 5-erių metų (2011–2015) plane šiam sektoriui teikiamos paramos, šios įmonės sugebėjo išsilaikyti ir augti pigiai parduodamos savo produkciją užsienio rinkoms. Daugiau nei 90 proc. Kinijos įmonių produkcijos eksportuojama, iš jų – 80 proc. į ES[6]. Duomenys apie atleistų darbuotojų skaičių ir 2 straipsnio a punkto kriterijų laikymasis 6. Šią paraišką Vokietija pateikė laikydamasi Reglamento (EB) Nr. 1927/2006 2 straipsnio a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų, įskaitant darbuotojus, kuriuos atleido jos tiekimo ir tolesnės gamybos grandies įmonės. 7. Paraiškoje nurodoma, kad per ataskaitinį keturių mėnesių laikotarpį nuo 2012 m. lapkričio 15 d. iki 2013 m. kovo 15 d. atleisti 959 darbuotojai ir dar 285 ne ataskaitiniu laikotarpiu, tačiau darbuotojai atleisti ta pačia kolektyvinio atleidimo tvarka ir dėl to paties įvykio ataskaitiniu laikotarpiu. Šie darbuotojai atleisti ne ataskaitiniu laikotarpiu ir šį faktą valstybė narė patvirtino. Atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką. Paaiškinimas apie nenumatytą šio darbuotojų atleidimo pobūdį 8. Vokietijos valdžios institucijos teigia, kad įmonė „First Solar“ gamino saulės modulius Frankfurte prie Oderio nuo 2007 m. ir kad 2010 m. rudenį ji pradėjo statyti antrą gamyklą (apskaičiuotos išlaidos – 173 mln. EUR). 2011 m. birželio mėn. ši antroji gamykla pradėjo veikti ir tų pačių metų trečiąjį ketvirtį turėjo veikti visu pajėgumu. Įmonė turėjo tolesnių ilgalaikių investavimo į šią gamybos vietą planų, įsigijo papildomo turto Frankfurte prie Oderio ir pranešė ketinanti atidaryti dar dvi gamyklas. Staiga pasikeitus rinkos padėčiai reikėjo iš naujo įvertinti savo investicijas Vokietijoje ir 2012 m. liepos mėn. priimti sprendimą sustabdyti bet kokią tolesnę plėtrą ir uždaryti abi gamyklas. Nepaisant jos nesėkmių, įmonė „First Solar“ išlieka viena geriausių saulės modulių gamintojų pasaulyje. Sprendimo uždaryti gamyklą Frankfurte prie Oderio negalėjo numatyti nei jos darbuotojai, nei valdžios institucijos. Darbuotojus atleidusios įmonės ir darbuotojai, kuriems numatyta parama 9. Paraiškoje nurodoma, kad atleisti 1 244 darbuotojai, visi iš įmonės „First Solar Manufacturing GmbH“; darbuotojai atleisti keliais etapais (2013 m. sausio 1 d., kovo 1 d. ir birželio 1 d.). 10. Darbuotojų, pasinaudosiančių priemonėmis, pasiskirstymas: Kategorija || Numeris || Procentinė dalis Vyrai || 667 || 76,2 Moterys || 208 || 23,8 ES piliečiai || 871 || 99,5 Ne ES piliečiai || 4 || 0,5 15–24 m. asmenys || 36 || 4,1 25–54 m. asmenys || 723 || 82,6 55–64 m. asmenys || 116 || 13,3 Vyresni nei 64 m. asmenys || 0 || 0,0 11. Tarp remtinų darbuotojų 45 darbuotojai turi ilgalaikių sveikatos problemų ar negalią. 12. Darbuotojų pasiskirstymas pagal profesines kategorijas: Kategorija || Numeris || Procentinė dalis Aktų leidėjai, vyresnieji pareigūnai ir vadovai || 91 || 10,4 Specialistai || 33 || 3,8 Technikai ir jaunesnieji specialistai || 201 || 23,0 Administracijos tarnautojai || 18 || 2,1 Kvalifikuoti darbininkai ir amatininkai || 14 || 1,6 Įrenginių ir mašinų operatoriai ir surinkėjai || 492 || 56,2 Nekvalifikuoti darbininkai || 26 || 3,0 13. Pagal Reglamento (EB) Nr. 1927/2006 7 straipsnį Vokietija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 14. Darbuotojai buvo atleisti Frankfurto prie Oderio mieste, kuriame yra apie 60 000 gyventojų. Miestas yra rytinėje Vokietijos dalyje (Brandenburgo žemė), apie 80 km nuo Berlyno ir prie pat Vokietijos – Lenkijos sienos. Regione vyrauja MVĮ, ypač statybos pramonėje, didelę gyventojų dalį sudaro vyresnio amžiaus žmonės, kadangi jaunesni gyventojai linkę išvykti į didesnius miestus. Savivaldybė bandė įsteigti saulės energijos pramonės centrą, kuriame įsikurtų įvairios įmonės ir būtų sukurta darbo vietų. Tiek statybos pramonė, tiek anksčiau šiame regione svarbi karinė bazė sumažino darbo vietų skaičių, todėl pagrindinio saulės energijos gamintojo veiklos nutraukimas regionui yra skaudus smūgis. Tikėtinas darbuotojų atleidimo poveikis vietos, regiono ar šalies užimtumui 15. Iš įmonės „First Solar“ atleidus 1 244 asmenis tuoj pat 4 procentiniais punktais išaugs nedarbo lygis, nebent nedelsiant būtų sukurta naujų darbo vietų. Šiame regione nedarbo lygis jau dabar šiek tiek didesnis nei vidutinis (11,3 proc. palyginti su 7,4 proc. nacionaliniu vidurkiu 2013 m. vasario mėn.). Nedarbo lygis Frankfurte prie Oderio (mieste) yra dar didesnis ir siekia 14,1 proc. (2012 m. gruodžio mėn.). 16. 200 km atstumu aplink miestą yra nedaug kitų galimybių įsidarbinti; tai yra svarbus veiksnys planuojant darbuotojams skirtas priemones. Daugiausia galimybių įsidarbinti turi sveikatos priežiūros bei slaugos sektoriuose galintys dirbti asmenys, taip pat tradicinių statybos profesijų atstovai, pvz., suvirintojai, elektrikai, mechanikai, stogdengiai, tinkuotojai, dailidės, plytelių klojėjai ir santechnikai. Laisvų darbo vietų taip pat gali būti viešojo maitinimo ir turizmo sektoriuose, ypač maisto pramonėje ir specializuotoje gastronomijoje. 17. Dauguma iš įmonės „First Solar“ atleistų darbuotojų yra aukštos kvalifikacijos, tačiau dauguma jų niekada nedirbo pagal įgytą kvalifikaciją. Todėl tokiems darbuotojams reikės įgūdžių ugdymo priemonių, padėsiančių atgaivinti ir atnaujinti turimą kvalifikaciją arba įgyti kvalifikaciją toje srityje, kurioje jie jau turi patirties. Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 18. Su įmone „First Solar“ susiję socialiniai partneriai sutarė 2012 m. liepos mėn. dėl socialinio plano, į kurį įtrauktos perkėlimo įmonės paslaugos. Organizacija, kurią suinteresuotieji subjektai pasirinko teikti darbuotojų perkėlimo įmonės paslaugas, tai įmonė „TÜV Rheinland Personal GmbH“, kuri veiks trijose atleistiems darbuotojams patogiose vietose, t. y. Frankfurte prie Oderio, Bėskove ir Berlyne. Darbuotojams bus teikiamos perkėlimo įmonės paslaugos nuo 2013 m. sausio 1 d., kovo 1 d., ir nuo birželio 1 d., priklausomai nuo atleidimo iš įmonės „First Solar“ dienos; keletui atleistų darbuotojų tokios paslaugos bus pradėtos teikti vėliau. Pradiniu 6 mėnesių etapu, kol Vokietija laukia savo EGF paraiškos patvirtinimo, dalį perkėlimo įmonės teikiamų paslaugų apmoka darbuotojus atleidęs darbdavys pagal savo socialinį planą, kita dalis bendrai finansuojama iš ESF pagal Federalinę programą. Po pirmųjų šešių mėnesių perkėlimo įmonės paslaugos bus išplėstos ir pradėtos taikyti naujos priemonės, o visas paketas bus bendrai finansuojamas iš EGF. 19. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus reintegruoti į darbo rinką: – Dienpinigiai (Transferkurzarbeitergeld): jie sudaro 60 proc. darbuotojo turėtų grynųjų pajamų arba 67 proc. turėtų grynųjų pajamų, jei tokių pajamų gavėjo namų ūkyje yra vienas ar daugiau vaikų. Dienpinigiai mokami devynis mėnesius nuo tada, kai darbuotojas įstoja į perkėlimo įmonę, įskaitant pradinį laikotarpį, jei perkėlimo įmonės teikiamas priemonės bendrai finansuojamos iš ESF. Dienpinigiai taip pat yra ESF priemonių, siūlomų darbuotojams pradiniu Transfergesellschaft etapu, Vokietijos bendro finansavimo dalis. Todėl prižiūrima, kad apskaitos sistemoje Transferkurzarbeitergeld iš ESF būtų atskiriami nuo Transferkurzarbeitergeld iš EGF, kad nebūtų dvigubo finansavimo rizikos. Dienpinigiams skirtas išlaidas padengia EGF tik už tuos laikotarpius, kai reikalavimus atitinkantys darbuotojai dalyvauja tam tikrose priemonėse, tačiau ta suma sumažinama iki 49,4 proc. reikalavimus atitinkančios sumos, priklausomai nuo to, kiek laiko darbuotojai skiria dalyvavimui perkėlimo įmonės siūlomose priemonėse pasirengti ir tolesnei veiklai, kurių tvarkaraščio nėra[7]. – Kvalifikacijos kėlimas (Qualifizierungen): kvalifikacijos kėlimo kursai siūlomi reikalavimus atitinkantiems darbuotojams, atsižvelgiant į jų profilį ir profesinį orientavimą ir siekiant padėti darbuotojams išnaudoti suteiktas galimybes darbo rinkoje. Kadangi dauguma reikalavimus atitinkančių darbuotojų yra aukštos kvalifikacijos, dauguma priemonių bus skiriamos įgūdžiams tobulinti arba turimiems įgūdžiams atnaujinti. Bus rengiami tiek individualūs, tiek grupiniai kursai, taip pat bus galimybių atlikti praktiką. Darbuotojams taip pat bus padedama pradėti nuosavą verslą, jei jie pasirinktų šią galimybę. Kursai bus pritaikyti prie 22 klausos negalią turinčių darbuotojų specialių poreikių. – Mokymo valdymas (Qualifizierungsmanagement): mokymo vadybininkai rengia ir įgyvendina mokymo priemones. Pagrindinė jų užduotis – kursų pritaikymas prie asmenų individualių poreikių, t. y. mokymo vadybininkai stengiasi rasti kiekvienam darbuotojui tinkamiausią mokymo programą, atsižvelgdami į jo karjeros eigą, aptartą su profesinio orientavimo konsultantu. Mokymo vadybininkai taip pat tvarko teisinius klausimus, pvz., rūpinasi, kad būtų laikomasi viešųjų pirkimų ir konkurencijos taisyklių. Reikia pabrėžti, kad kiekvienas asmuo gali visiškai laisvai pasirinkti norimą kursą; reikalinga profesinė kompetencija, kad kiekvieno žmogaus pasirinkimas būtų pats tinkamiausias susidariusiomis aplinkybėmis. – Praktiniai seminarai ir panašios grupės: bus sudaryti darbo forumai, kuriems veikti padės tarpininkas, paskatinsiantis dalyvių komunikaciją. Panašios grupės gali būti sudaromos vadovaujantis įvairiais kriterijais, pvz., pagal amžiaus grupes, poreikius, šeimos sudėtį arba pagal turimą darbo patirtį. Dėl įmonėje „First Solar“ taikomos 12 valandų pamaininio darbo sistemos sutriko kai kurių darbuotojų sveikata; jiems bus suteiktos reikalingos sveikatos priežiūros paslaugos ir konsultacijos. – Paramos paslaugos ir tarptautinė darbo paieška (flankierende Leistungen und internationale Arbeitssuche): tokios paslaugos apima visas reikalingas priemones nuo dokumentų įsigijimo iki kvalifikaciją įrodančių dokumentų vertimo, dalyvavimo darbo mugėse ir kalbų kursuose, darbo skelbimų publikavimo ir tarpkultūrinio mokymo. Manoma, kad ši priemonė galėtų sudominti nedaug reikalavimus atitinkančių darbuotojų. – Nuodugnus kuriančiųjų verslą asmenų konsultavimas (vertiefte Existenzgründungsberatung): ekspertas konsultuos ketinančiuosius pradėti savo verslą asmenis. Atleistiems darbuotojams bus padedama sudaryti verslo planą ir gauti verslo steigimo dotaciją iš darbo biržos (Agentur für Arbeit). Bus rengiami seminarai, skirti reikiamoms verslo valdymo žinioms gauti. – Darbo paieška (Stellensuche / Stellenresearcher): profesionalus darbo ieškotojas naudos savo kontaktus ir patirtį siekdamas surasti dar nepaskelbtas galimas darbo vietas, kurios galėtų būti tinkamos atleistiems darbuotojams. – Integravimosi į darbo rinką dotacija / sprinterio premija (Aktivierungszuschuss in Form einer Sprinterpremie): ši proporcingai mažinama premija bus mokama darbuotojams, po dalyvavimo perkėlimo įmonės rengtoje priemonėje patiems be tolesnės pagalbos greitai suradusiems darbą. – Tolesnė įsidarbinančių ir darbo tebeieškančių asmenų priežiūra (Beratung und Betreuung bei Arbeitsaufnahme und Arbeitslosigkeit): naujai įsidarbinusiems darbuotojams teikiama pagalba ir jie konsultuojami, kad rizika prarasti darbą būtų kuo mažesnė. Vis dar neįsidarbinusiais asmenimis, glaudžiai bendradarbiaujant su valstybinėmis įdarbinimo tarnybomis, gali būti rūpinamasi iki EGF įgyvendinimo laikotarpio pabaigos. Tokie asmenys taip pat taip turi savo portfelį, kuriame yra nurodytas jo profilis, suteiktos paslaugos ir įgyta kvalifikacija ir galimas tolesnės pagalbos poreikis. 20. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama parengiamoji, valdymo ir kontrolės veikla, taip pat informavimas ir viešinimas. 21. Vokietijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Vokietijos valdžios institucijų skaičiavimu, bendros sąnaudos sudaro 4 610 715 EUR, iš kurių prie individualių poreikių pritaikytoms paslaugoms skirtos lėšos – 4 375 715 EUR, o EGF paramai įgyvendinti skirtos lėšos – 235 000 EUR (5,1 proc. visos sumos). Bendra iš EGF prašomos paramos suma yra 2 305 357 EUR (50 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas), EUR Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Dienpinigiai (Transferkurzarbeitergeld) || 875 || 2 714 || 2 374 750 Kvalifikacijos kėlimas (Qualifizierungen) || 245 || 3 421 || 838 145 Mokymo valdymas (Qualifizierungsmanagement) || 245 || 325 || 79 625 Praktiniai seminarai ir panašios kvalifikacijos darbuotojų grupės || 350 || 340 || 119 000 Paramos paslaugos ir tarptautinė darbo paieška (flankierende Leistungen und internationale Arbeitssuche) || 35 || 1 160 || 40 600 Nuodugnus kuriančiųjų verslą asmenų konsultavimas (vertiefte Existenzgründungsberatung) || 5 || 619 || 3 095 Darbo paieška (Stellensuche / Stellenresearch) || 770 || 200 || 154 000 Integravimosi į darbo rinką dotacija / sprinterio premija (Aktivierungszuschuss / Sprinterpraemie) || 200 || 1 869 || 373 800 Tolesnė įsidarbinančių ir darbo tebeieškančių asmenų priežiūra (Beratung und Betreuung bei Arbeitsaufnahme und Arbeitslosigkeit) || 770 || 510 || 392 700 Prie individualių poreikių pritaikytos paslaugos – tarpinė suma || || 4 375 715 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 52 000 Valdymas || || 130 000 Informavimas ir viešinimas || || 7 000 Kontrolės veikla || || 46 000 EGF paramai įgyvendinti skirtos lėšos – tarpinė suma || || 235 000 Bendros numatytos išlaidos || || 4 610 715 EGF parama (50 proc. visų išlaidų) || || 2 305 357 22. Vokietija patvirtina, kad aprašytos priemonės papildo iš struktūrinių fondų finansuojamus veiksmus ir kad buvo imtasi reikiamų priemonių siekiant išvengti dvigubo finansavimo. ESF kartu su darbuotojus atleidusiu darbdaviu bendrai finansuos perkėlimo įmonės paslaugas pirmuosius šešis mėnesius, kol Vokietija gaus savo EGF paraiškos patvirtinimą. Tokia praktika jau buvo taikoma ankstesniais EGF atvejais Vokietijoje ir buvo teigiamai įvertinta ES lygmeniu kaip gera ESF ir EGF papildomumo praktika. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 23. Prie individualių poreikių pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Vokietija pradėjo teikti 2013 m. sausio 1 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 24. Numatytas EGF priemonių paketas grindžiamas paramos priemonėmis, kurias socialiniai partneriai suderino kaip atleistiems darbuotojams skirtą socialinį planą. Buvo surengtos dvi apskritojo stalo diskusijos (2012 m. rugsėjo 25 d. ir 2013 m. vasario 19 d.), kuriose EGF vadovaujančioji institucija ir įmonės „First Solar“ darbuotojų atstovai aptarė galimybę siekti EGF paramos. Buvo pristatyti perkėlimo įmonės „TÜV Rheinland Personal GmbH“ planai, siūlomam modeliui visi pritarė. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 25. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Vokietijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 26. Vokietija pranešė Komisijai, kad finansinę paramą administruos tos pačios įstaigos prie Federalinės darbo ir socialinių reikalų ministerijos (Bundesministerium für Arbeit und Soziales), kurios administruoja ESF. Vis dėlto, departamente „Gruppe Europäische Fonds für Beschäftigung“ yra skyrius „Referat EF 4“, kuris veikia kaip EGF vadovaujančioji institucija, o ESF vadovaujančioji institucija yra „Referat EF 1“. „Organisationseinheit Prüfbehörde'“ yra EGF ir ESF kontrolės institucija. Šios institucijos taip pat administravo ankstesnes EGF išmokas Vokietijai. Finansavimas 27. Remiantis Vokietijos paraiška, siūloma EGF parama suderintam prie individualių poreikių pritaikytų paslaugų paketui yra 2 305 357 EUR, o tai sudaro 50 proc. visų išlaidų. Komisijos siūlomas asignavimas iš Fondo grindžiamas Vokietijos pateikta informacija. 28. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, mobilizuoti EGF lėšas. 29. Teikdama šį pasiūlymą mobilizuoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 30. Komisija atskirai pateikia lėšų perkėlimo prašymą, siekdama į 2013 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. Tarpinstitucinio susitarimo 28 punkte. Mokėjimų asignavimų šaltiniai 31. Asignavimai iš 2003 m. EGF biudžeto eilutės bus naudojami pagal šią paraišką reikalingai 2 305 357 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Vokietijos paraiška „EGF/2013/003 DE/First Solar“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[8], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[9], ypač į jo 12 straipsnio 3 dalį, atsižvelgdami į Europos Komisijos pasiūlymą[10], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (3) 2013 m. balandžio 12 d. Vokietija pateikė paraišką skirti EGF lėšas dėl darbuotojų atleidimo įmonėje „First Solar Manufacturing GmbH“ ir ją papildė iki 2013 m. rugpjūčio 14 d. pateikdama papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 2 305 357 EUR sumą; (4) todėl EGF lėšos turėtų būti mobilizuotos finansinei paramai pagal Vokietijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 2 305 357 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] Laikantis Reglamento (EB) Nr. 1927/2006 3 straipsnio trečios pastraipos nuostatų. [4] http://prosun.org/en/fair-competition/alarming-situation.html [5] http://www.nationalsolartraders.com.au/NST%20DATA/Data%20Sheets/Trina/PRTM_PVSGI_2011_Summary_July2011_v2.pdf [6] EU ProSun [7] Kaip patvirtino Komisija, remdamasi Duisburgo - Eseno universiteto tyrimu (2009 m. spalio mėn.). [8] OL C 139, 2006 6 14, p. 1. [9] OL L 406, 2006 12 30, p. 1. [10] OL C […], […], p. […].